《红菱荡遇风》
清代·章杞

白浪拍天飞，船身屡倾侧。置我旋涡中，而我持恒识。

舟人相聚旋，各有惊皇色。谓我且停舟，此风渡不得。

我谓不如前，万事莫惶惑。赖我坚持心，助彼股肱力。

居然登彼岸，我为长叹息。世事类如斯，愿以策中国。

作者简介：著有《寒翠山庄诗》三卷，邑志传政绩。字午桥，嘉庆武科进士，道光四年卒于官。